**PASTATO ŠILDYMO IR KARŠTO VANDENS SISTEMŲ PRIEŽIŪROS SUTARTIS**

2025 m. balandžio mėn. d. Nr.

Šilalė

**UAB „Šilalės šilumos tinklai“**, atstovaujama direktoriaus Ernesto Aušros, veikiančio pagal bendrovės įstatus (toliau tekste vadinama – Prižiūrėtojas) ir **Šilalės rajono savivaldybės administracija**, juridinio asmens kodas 188773720, adresas: J. Basanavičiaus g. 2-1, 75138 Šilalė, atstovaujama Šilalės rajono savivaldybės administracijos direktoriaus Andriaus Jančausko, veikiančio pagal Šilalės rajono savivaldybės administracijos nuostatus (toliau – Užsakovas)**,** kartu tekste vadinamos Šalimis, o kiekviena atskirai - Šalimi, sudarėme šią Sutartį, (toliau tekste vadinama - Sutartis):

 **1. Sutarties objektas :**

 1.1. Kultūros namų pastato patalpų, esančių Šventupio g.3, Šiauduvos k., Laukuvos sen. Šilalės r. sav., šildymo ir karšto vandens sistemų priežiūra, pagal teisės aktuose ir šioje Sutartyje nustatytus reikalavimus ir sąlygas.

 1.2. Šalys, vykdydamos Sutartį, prižiūrint pastato šildymo ir karšto vandens tiekimo sistemas, vadovaujasi LR civiliniu kodeksu, LR Šilumos ūkio įstatymu, Šilumos tiekimo ir vartojimo taisyklėmis, Pastato šildymo ir karšto vandens sistemos priežiūros tvarkos aprašu, Valstybinės kainų ir kontrolės komisijos nutarimais bei kitais Lietuvos Respublikos susijusiais galiojančiais norminiais teisės aktais.

 **2. Prižiūrėtojas įsipareigoja:**

 2.1. Prižiūrėti šildymo ir karšto vandens įrenginių būklę įskaitant šilumos punktus, paruošti pastatą šildymo sezonui (atlikti šildymo sistemos hidraulinius išbandymus) bei teisės aktuose nustatytus darbus pagal pastato šildymo ir (ar) karšto vandens sistemos priežiūros ir eksploatavimo darbų minimalių apimčių sąrašą (patvirtinta Šilalės rajono savivaldybės tarybos 2010- 03-31 d. sprendimu Nr. T1-72);

 2.2. Užtikrinti patalpų kokybišką šildymą, siekti, kad pastato įrenginių darbo režimas atitiktų ekonomiško ir racionalaus vartojimo reikalavimus.

 2.3. Kontroliuoti pastatų įvadinio šilumos apskaitos prietaiso veikimą, rodmenis, plombavimą, organizuoti ir atlikti patikrą bei remontą.

 2.4. Operatyviai lokalizuoti įvykusią avariją bei pradėti jos likvidavimo darbus;

 2.5. Informuoti apie šilumos ir (ar) karšto vandens įrenginių stabdymus, paleidimus ir nukrypimus nuo teisės aktuose nustatytų šilumos ir (ar) karšto vandens įrenginių darbo režimų;

 2.6. Atlyginti patirtą žalą, dėl Prižiūrėtojo neteisėtų veiksmų (neveikimo), pažeidus šioje sutartyje bei teisės aktuose nustatytas šilumos ir (ar) karšto vandens įrenginių priežiūros sąlygas ir/ar netinkamo Sutarties vykdymo;

 2.7. Už šildymo ir karšto vandens sistemų priežiūrą atsakingas asmuo **....**

 **3. Užsakovas įsipareigoja:**

 3.1. Naudotis pastato šildymo ir karšto vandens sistema bei palaikyti jos techninę būklę taip, kad užtikrintų patikimą, saugų šių sistemų veikimą ir efektyvų šilumos vartojimą.

 3.2. Pagal galimybes sudaryti sąlygas Prižiūrėtojo įgaliotiems atstovams suderinusiems atvykimo laiką ir pateikus pažymėjimus patekti į Užsakovui priklausančias patalpas ir patikrinti jose įrengtus šilumos įrenginius, bei jų techninę būklę, apskaitos prietaisų rodmenis, taip pat vykdyti šildymo ir karšto vandens sistemos priežiūrą.

 3.3. Pranešti Prižiūrėtojui apie pastebėtus apskaitos prietaisų gedimus, nuimtas plombas, šilumnešio ar karšto vandens nutekėjimus bei kitus įtartinus įvykius susijusius su šildymo ir (ar) karšto vandens tiekimo sistemų priežiūra ir eksploatavimu.

 3.4. Atlyginti juridinių ar fizinių asmenų patirtą žalą dėl neteisėtų veiksmų, savavališkai pakeitus šilumos ir karšto vandens įrenginių elementus kitokiais, pakeitus jų jungimo schemą arba pažeidus kitas nustatytas jų priežiūros ir eksploatavimo sąlygas.

 **4. Kaina ir atsiskaitymo tvarka:**

 4.1.Paslaugų kaina **93,60 Eur/mėn. (be PVM)  + standartinis PVM (2025-04-02 d. - 21proc.) - 113,26 Eur/mėn.**Aptarnaujamo (prižiūrimo) pastato, patalpų bendrasis plotas 1622,57 m2  plotas.

 4.2. Bendra Sutarties vertė negali viršyti **1560,00 Eur** (*vieno tūkstančio penkių šimtų šešiasdešimt eurų 00 ct* ) su PVM.

 4.3. Prižiūrėtojas už einamojo mėnesio suteiktas paslaugas pateikia Užsakovui apmokėjimui PVM sąskaitą-faktūrą ne vėliau kaip iki sekančio mėnesio 10 kalendorinės dienos. PVM sąskaitoje-faktūroje nurodytą sumą Užsakovas apmoka per 20 kalendorinių dienų, tai yra iki mėnesio paskutinės darbo dienos.

 4.4. PVM sąskaitas –faktūras Užsakovui pateikti informacinės sistemos „SABIS“ priemonėmis.

 4.5**. PVM sąskaita faktūra turi būti išrašoma Laukuvos seniūnijos vardu (Šilalės rajono savivaldybės administracijos Laukuvos seniūnija, kodas 188614682, adresas: Eitvydaičių g. 3, Laukuvos mstl., Šilalės r.).**

 4.4. Nurodytu terminu neatsiskaičius už suteiktas paslaugas, Prižiūrėtojas skaičiuoja teisės aktuose numatyto dydžio delspinigius nuo laiku neapmokėtos sumos už kiekvieną pradelstą dieną įskaitant ir mokėjimo dieną.

 **5. Atsakomybė ir ginčų sprendimo tvarka.**

 5.1. Šalys yra atsakingos už tinkamą Sutartimi prisiimtų įsipareigojimų vykdymą ir privalo atlyginti kitos šalies patirtą žalą dėl netinkamo Sutartimi prisiimtų įsipareigojimų vykdymą.

 5.2. Ginčai tarp šalių sprendžiami tarpusavio derybų būdu, o nepavykus susitarti, teismine tvarka.

 5.3. Šalis atleidžiama nuo atsakomybės, jeigu įrodo, kad Sutarties nesilaikė dėl aplinkybių, kurių negalėjo kontroliuoti ir protingai numatyti sudarydama Sutartį, ir kad negalėjo užkirsti kelio šioms aplinkybėms ir jų pasekmėms atsirasti dėl nenugalimos jėgos aplinkybių taikymo (force majeure).

 **6. Kitos sutarties sąlygos:**

 6.1. Atliekant priežiūros darbus bei energetikos įrenginių bandymus vartotojai apie jų trukmę ir terminus informuojami atskirai. Informacija skelbiama UAB „Šilalės šilumos tinklai“ interneto tinklalapyje [www.silalesst.lt](http://www.silalesst.lt) ir (ar) rajono laikraštyje.

 6.2. Ši Sutartis įsigalioja nuo pasirašymo momento ir 12 (dvylika) mėnesių.

 6.3 Už Sutarties vykdymą ir Sutarties pakeitimus atsakingas asmuo – Šilalės rajono savivaldybės administracijos Laukuvos seniūnijos seniūnas Virgilijus Ačas, tel.nr. (0 449) 56362, el.p. virgilijus.acas@silale.lt

 6.4. Užsakovo paskirtas asmuo, atsakingas už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas, Šilalės rajono savivaldybės administracijos ....

 6.5. Sutartis yra sudaryta dviem vienodą juridinę galią turinčiais egzemplioriais – po vieną kiekvienai šaliai.

|  |  |  |  |
| --- | --- | --- | --- |
|  **Užsakovas:**

|  |
| --- |
| **Šilalės rajono savivaldybės administracija** |
| Adresas: J. Basanavičiaus g. 2-1,75138 ŠilalėJuridinio asmens kodas 188773720A. s. LT524010044500040033Bankas „Luminor Bank“, ASKodas 40100El. paštas administratorius@silale.lt Tel. (0 449) 76114Faksas (0 449) 76118Šilalės rajono savivaldybės administracijosdirektorius Andrius Jančauskas |

 | **Prižiūrėtojas:** **UAB „Šilalės šilumos tinklai“** Juridinio asmens kodas 176502533PVM mokėtojo kodas LT765025314Maironio g. 20B, 75137 Šilalė A. s. Nr. LT394010044500030276Bankas AB „Luminor Bank“, AS Banko kodas 40100El. p. info@silalesst.ltTel. (0 449) 74491 Direktorius Ernestas Aušra  |